open-index/open-wikipedia-markdown huggingface dataset:
இந்திய விடுதலைச் சட்டம், 1947

**இந்திய விடுதலைச் சட்டம், 1947** (*Indian Independence Act 1947*) என்பது பிரித்தானிய இந்தியாவுக்கு விடுதலை அளிப்பதற்காக ஐக்கிய இராச்சியத்தின் நாடாளுமன்றத்தால் இயற்றப்பட்ட சட்டம். பிரித்தானிய இந்தியாவை இந்திய ஒன்றியம் மற்றும் பாக்கித்தான் என இரண்டாகப் பிரிவினை செய்தது. ஜூன் 15, 1947 அன்று நாடாளுமன்றத்தில் நிறைவேறிய இச்சட்டத்துக்கு ஜூலை 18ம் தேதி பிரித்தானிய முடியின் ஒப்புதல் கிடைத்தது. மவுண்ட்பேட்டன் பிரபுவால் உருவாக்கப்பட்ட ஜூன் 3 திட்டம் அல்லது மவுண்ட்பாட்டன் திட்டத்துக்கு இந்திய தேசிய காங்கிரசு, முசுலிம் லீக் மற்றும் சீக்கியர்களின் பிரதிநிதிகளின் ஒப்புதல் கிடைத்தபின்பு அதனடிப்படையில் இச்சட்டம் இயற்றப்பட்டது.

இச்சட்டத்தின் முக்கியக் கூறுகள்:

*பிரித்தானிய இந்தியாவில் இந்தியா மற்றும் பாகிஸ்தான் என இரு மேலாட்சி அரசுகள் அமைக்கப்படும்
*அவை இரண்டும் உருவாகும் தேதி ஆகஸ்ட் 15, 1947; அன்றே அப்பகுதிகளில் பிரித்தானியப் பேரரசின் ஆட்சி முடிவடையும்.
*பிரித்தானியப் பேரரசரின் அதிகாரப்பூர்வ பட்டயங்களில் இருந்து “இந்தியாவின் பேரரசர்” நீக்கப்படும்
*இந்தியாவின் சம்ஸ்தானங்களும் மன்னர் அரசுகளும் பிரித்தானியப் பேரரசுடன் செய்து கொண்டிருந்த ஒப்பந்தங்கள் முடிவுக்கு வரும்; அவர்கள் தங்கள் விரும்பியபடி இரு மேலாட்சி அரசுகளுள் ஏதேனும் ஒன்றுடன் இணைந்து கொள்ளலாம்
*இவ்விரு அரசுகளும் உள்விவகாரம், வெளிவிவகாரம், தேசியப் பாதுகாப்பு என அனைத்து விசயங்களிலும் முழு தன்னாட்சி அதிகாரம் பெற்றிருக்கும். பிரித்தானியப் பேரரசர் பெயரளவில் மட்டும் அவற்றின் நாட்டுத் தலைவராக இருப்பார். அவரது பிரதிநிதியாக “தலைமை ஆளுனர்” இருப்பார். இரு மேலாட்சி அரசுகளும் தங்கள் அரசியல் நிர்ணய மன்றங்களைக் கூட்டி புதிய அரசியலமைப்புச் சட்டங்களை இயற்றிக் கொள்ளலாம்
*இரு மேலாட்சி அரசுகளும் பொதுநலவாயத்தின் உறுப்பினர்களாக இருக்கும். ஆனால் விருப்பமெனில் அவ்வமைப்பிலிருந்து விலகிக் கொள்ளலாம்.

## மேலும் பார்க்க
*இந்திய விடுதலை இயக்கம்
*பாகிஸ்தான் இயக்கம்
*இந்தியப் பிரிப்பு
*இந்தியாவின் அரசியல் ஒருங்கிணைப்பு

## குறிப்புகள்

## மேற்கோள்கள்

## வெளி இணைப்புகள்

* சுதந்திரம் வழங்க ஆகஸ்டு 15–ந் தேதி தேர்வானது எப்படி? 
* Indian Independence Bill,1947
*
*
*Image of the Act on the UK Parliamentary website

பகுப்பு:இந்தியாவில் சட்டம்
பகுப்பு:இந்திய விடுதலைப் போராட்டம்
கனிமூலம்

**கனிமூலம் ** (ore)  அல்லது **தாது**   உலோகங்கள்  உட்பட்ட முக்கியமான தனிமங்கள் அடங்கிய கனிமங்களை உள்ளடக்கிய கற்களாகும். கனிமூலங்கள் சுரங்கங்களிலிருந்து அகழ்ந்தெடுக்கப்படுகின்றன; இவை பின்னர் "சுத்திகரிக்கப்பட்டு" மதிப்புமிக்க தனிமங்கள் வெளிக்கொணரப்படுகின்றன. அனைத்துக் கற்களிலும் தனிமங்கள் வெவ்வேறு அளவுகளில் உள்ளன என்றபோதும் பொருளியல் வரையறைப்படி இலாபகரமாக கனிமங்களை (பொதுவாக உலோகங்களை) வெளிக்கொணரக்கூடியவையே கனிமூலங்களாகும். கற்களில் உள்ள கனிமம் அல்லது உலோகத்தின் அடர்த்தி, தரம் மற்றும் எந்த வடிவில் கிடைக்கிறது என்பன சுரங்கவியல் செலவுகளை நேரடியாக பாதிக்கக் கூடியவை. கிடைக்கக்கூடிய உலோகத்தின் மதிப்பு, அகழ்ந்தெடுத்து சுத்திகரிப்பதன் செலவினை ஈடு கட்டி இலாபம் காணக் கூடியதாக இருக்க வேண்டும்.

உலோக கனிமூலங்கள் பொதுவாக  சல்பைடுகளாகவும் சிலிகேட்டுகளாகவும் அல்லது "கலப்பில்லாத" உலோகமாகவும் கிடைக்கின்றன. இத்தகைய கனிமூலங்கள் பல்வேறு நிலவியல் செயற்பாடுகளால் உருவாகின்றன. இந்த செயற்பாடுகள் கனிமூல உருவாக்கம் என அறியப்படுகின்றன.

## முக்கியமான கனிமூலங்கள்

* அர்ஜெனைட்: Ag2S  வெள்ளி பெறுவதற்கு
* பாரைட்: BaSO4
* பாக்சைட் Al2O3  அலுமினியம் பெறுவதற்கு
* பெரைல்: Be3Al2(SiO3)6
* போர்னைட்: Cu5FeS4
* காசிடெரைட்: SnO2
* சால்கோசைட்: Cu2S  செம்பு பெறுவதற்கு
* சால்கோபைரைட்: CuFeS2
* குரோமைட்: (Fe, Mg)Cr2O4 குரோமியம் பெறுவதற்கு
* சின்னபார்: HgS  பாதரசம் பெறுவதற்கு
* கோபாலைட்: (Co, Fe)AsS
* கொலம்பைட்-டான்டலைட் அல்லது கோல்டான்: (Fe, Mn)(Nb, Ta)2O6
* கலெனா: PbS
* தங்கம்: Au, வழமையாக குவார்ட்ஸ் படிகங்களுடன் அல்லது மணற்பாங்கான சுரங்கங்களுடன் தொடர்புபடுத்தப்படுகிறது
* ஏமடைட்: Fe2O3
* இலிமெனைட்: FeTiO3
* மேக்னடைட்: Fe3O4
* மாலிப்டெனைட்: MoS2
* பென்ட்லான்டைட்:(Fe, Ni)9S8
* பைரோலூசைட்:MnO2
* ஷீலைட்: CaWO4
* இசுபேலரைட்: ZnS
* யூரேனினைட்: UO2 உலோக யுரேனியம் பெறுவதற்கு
* உல்ப்ரமைட்: (Fe, Mn)WO4


## மேற்கோள்கள்

பகுப்பு:உலோகவியல்
பகுப்பு:நிலவியல்
கரு ஜயசூரிய

தேசபந்து **கரு ஜயசூரிய** (*Karu Jayasuriya*, ; பிறப்பு: 29 செப்டம்பர் 1940) இலங்கை அரசியல்வாதியும், நாடாளுமன்ற உறுப்பினரும், முன்னாள் அமைச்சரும், முன்னாள் நாடாளுமன்ற சபாநாயகரும் ஆவார்.

இவர் 2010 நாடாளுமன்றத் தேர்தலில், ஐக்கிய தேசியக் கட்சி சார்பில் கம்பகா மாவட்டத்திலிருந்து மக்களால் தெரிவு செய்யப்பட்டார். சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.

## மேற்கோள்கள்

* கரு ஜயசூரிய

## வெளி இணைப்புகள்
* Sri Lanka Parliament profile
*  Bio – Hon. Karu Jayasuriya 
*  The man with a Plan 

பகுப்பு:இலங்கை நாடாளுமன்ற சபாநாயகர்கள்
பகுப்பு:இலங்கை பௌத்தர்கள்
பகுப்பு:கொழும்பு முதல்வர்கள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:வாழும் மக்கள்
பகுப்பு:1940 பிறப்புகள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:இலங்கையின் 15வது நாடாளுமன்ற உறுப்பினர்கள்
பகுப்பு:சிங்கள அரசியல்வாதிகள்
பகுப்பு:இலங்கை அரசியல்வாதிகள்
பகுப்பு:இலங்கை அமைச்சர்கள்
பகுப்பு:மேல் மாகாண சபை உறுப்பினர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
கெம்பிளாஸ்ட் துடுப்பாட்டத் திடல்

**கெம்பிளாஸ்ட் துடுப்பாட்ட மைதானம் ** (Chemplast Cricket Ground)  இந்தியத் தொழில்நுட்பக் கழக வளாகத்தில் அமைந்துள்ள சென்னையின் முதன்மையான துடுப்பாட்ட நிகழிடங்களில் ஒன்றாகும். அழகான இயற்கைச் சூழலில் அமைந்துள்ள இதனை இந்தியாவின் புகழ்பெற்ற துடுப்பாட்டாளர் சச்சின் டெண்டுல்கர் "நாட்டிலேயேயே மிகவும் இயற்கையெழில் மிக்க மைதானமாக"  புகழ்ந்துள்ளார்.

## மேற்கோள்கள்

பகுப்பு:சென்னையில் விளையாட்டு
பகுப்பு:சென்னைக் கட்டிடங்கள்
தயசிரி ஜயசேகர

**தயசிரி ஜயசேகர** (*Dayasiri Jayasekara*,   பிறப்பு: சூன் 12 1969),  இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சிசார்பில் குருநாகலை மாவட்டத்திலிருந்து மக்களால் தெரிவு செய்யப்பட்ட உறுப்பினர். ஒரு சட்டத்தரணியும் கூட. சுதந்திர இலங்கையின் 13 வது நாடாளுமன்றத்திலும் (2004) பிரதிநிதியாகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று விளையாட்டுத்துறை அமைச்சராக நியமிக்கப்பட்டார்.

## வாழ்க்கைக் குறிப்பு
718/1, மாடின்னகொட, இராஜகிரியவில்  வசிக்கும்  இவர் பௌத்த மதத்தைச் சேர்ந்தவர்.

## மேற்கோள்கள்

## உசாத்துணை
* தயசிரி ஜயசேகர

பகுப்பு:இலங்கை அரசியல்வாதிகள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:1973 பிறப்புகள்
பகுப்பு:இலங்கை மாகாண முதலமைச்சர்கள்
பகுப்பு:இலங்கை மாகாண சபை உறுப்பினர்கள்
பகுப்பு:வாழும் மக்கள்
பகுப்பு:1969 பிறப்புகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
அனைத்துலகச் சிறுவர் ஆண்டு

1979 ஆம் ஆண்டை **அனைத்துலகச் சிறுவர் ஆண்டு** என யுனெசுக்கோ அறிவித்தது. இந்த அறிவிப்பில் 1979 ஆம் ஆண்டு சனவரி மாதம் முதலாம் தேதி ஐக்கிய நாடுகள் செயலாளர் நாயகம் கேர்ட் வால்ட்டெய்ம் (Kurt Waldheim) கையெழுத்திட்டார். 1959 ஆம் ஆண்டின் சிறுவர் உரிமைகளுக்கான சாற்றுரையின் தொடர்ச்சியாக அமைந்த இந்த அறிவிப்பு, உலகம் முழுவதிலும், ஊட்டச்சத்தின்மை, கல்விக்கான வாய்ப்புகள் இன்மை உட்பட்ட பல பிரச்சினைகளால் பாதிக்கப்பட்ட சிறுவர்கள்பால் உலகின் கவனத்தைத் திருப்புவதை நோக்கமாகக் கொண்டது. இதன் அடைப்படையிலான முயற்சிகள் 1989 ஆம் ஆண்டின் சிறுவர் உரிமைகளுக்கான ஒப்பந்தம் உருவாவதற்கு வழி சமைத்தது.

## குறிப்புகள்

## வெளியிணைப்புகள்
*சிறுவர் உரிமைகளுக்கான சட்ட வரைமுறைகள் 
*சிறுவர் உரிமைகள் கூட்டமைப்பு இங்கிலாந்து (CRAE)  

## இவற்றையும் பார்க்கவும்
* ஐக்கிய நாடுகள் கடைப்பிடிப்புக்கள் - அனைத்துலக ஆண்டு

பகுப்பு:ஐக்கிய நாடுகள் கடைப்பிடிப்புக்கள்
பகுப்பு:1979
பகுப்பு:குழந்தைப் பருவம்
உலக அஞ்சல் நாள்

**உலக அஞ்சல் தினம்** (*World Post Day*) அக்டோபர் 9 இல் சர்வதேச ரீதியில் நினைவு கொள்ளப்படுகிறது. அக்டோபர் 9, 1874இல் சுவிட்சர்லாந்திலுள்ள பேர்ன் நகரில் சர்வதேச அஞ்சல் ஒன்றியம் நிறுவப்பட்ட தினமே சர்வதேச அஞ்சல் தினமாகக் கொள்ளப்படுகிறது. மொத்தம் 150 மேற்பட்ட நாடுகளில் இந்த தினம் கடைப்பிடிக்கப்படுகிறது. 1969 ஆம் ஆண்டு ஜப்பான் டோக்கியோவில் நடந்த அனைத்துலக அஞ்சல் ஒன்றிய கூட்டத்தில் இந்த தினம் குறித்து முடிவெடுத்து கடைபிடிக்கப்படுகிறது.

## உலக அஞ்சல் தினப்  பிரகடனம்
உலகின் பல்வேறு நாடுகளுக்கும் உரிய புவியியல், அரசியல், மதம் போன்ற பல்வேறு எல்லைகளையும், தடைகளையும் தாண்டி எமது மக்களை முழு உலகுக்கும் இணைக்கின்றோம். மக்கள் அவர்களுக்குரிய பிரத்தியேகமானதும், மிகப் பெறுமதி வாய்ந்ததுமான தகவல்களையும், பொருட்களையும் எம்மிடம் ஒப்படைப்பது, அவற்றைப் பாதுகாத்து மிக வேகமாகவும் மிகக் கவனத்துடனும் அதன் உரிமையாளர்களுக்கு ஒப்படைப்பார்கள் என்ற எம்மீதுள்ள பெரு நம்பிக்கை என்பதை நாம் அறிந்துள்ளதோடு அவர்கள் எம்மீது வைத்துள்ள நம்பிக்கையை உயர் செயற் திறமையுடனும், நேர்மையுடனும், பாதுகாப்புடனும் இரகசியத் தன்மையைப் பேணி அவர்களுடைய தகவல்களையும், பொருட்களையும், உரிமைகளையும் ஒப்படைப்பதற்கு நடவடிக்கை எடுப்பதாகவும், நேற்றைய தினத்தை விட நன்றாக இன்றைய தினத்திலும், இன்றைய தினத்தை விட நன்றாக நாளைய தினத்திலும் திறமையான சேவையை மக்களுக்கு வழங்குவதற்கு அர்ப்பணத்துடன் செயற்படுவோம்.


## உலகில் முதலிடம்
உலகிலேயே அதிக தபால் நிலையங்களை கொண்ட நாடாக இந்தியா உள்ளது. இந்திய அஞ்சல் துறை 1764இல் துவக்கப்பட்டது. தற்போது நாடு முழுவதும் ஒரு லட்சத்து 55 ஆயிரத்து 333 தபால் நிலையங்கள் செயல்படுகின்றன. இதில் 89 சதவீதம் கிராமங்களில் உள்ளன. இந்தியா முழுவதும் 23 மண்டலங்களாக பிரிக்கப்பட்டுள்ளது. 5 லட்சத்துக்கு மேற்பட்ட ஊழியர்கள் இத்துறையில் பணிபுரிகின்றனர்.

## மேற்கோள்கள்

## வெளி இணைப்புகள்
* சர்வதேச அஞ்சல் ஒன்றியம் 

பகுப்பு:அஞ்சல்
பகுப்பு:அக்டோபர் சிறப்பு நாட்கள்
கயந்த கருணாதிலக்க

**கயந்த கருணாதிலக்க ** (*Gayantha Karunathilaka*,   பிறப்பு: ஆகத்து 21 1962),  இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சிசார்பில் காலி மாவட்டத்திலிருந்து மக்களால் தெரிவு செய்யப்பட்ட உறுப்பினர். நில உரிமையாளர் சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.
இவர் 2015 செப்டம்பர் 4 அன்று ஊடகம் மற்றும் நாடாளுமன்ற மறுசீரமைப்பு அமைச்சராக நியமிக்கப்பட்டார்.

## வாழ்க்கைக் குறிப்பு
36, ஜாயா மாவத்தை, இரத்மலானையில்  வசிக்கும்  இவர்  பௌத்த மதத்தைச் சேர்ந்தவர்,

## மேற்கோள்கள்

## உசாத்துணை
* கயந்த கருணாதிலக்க

பகுப்பு:இலங்கை அரசியல்வாதிகள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:1962 பிறப்புகள்
பகுப்பு:வாழும் மக்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:இலங்கையின் 17வது நாடாளுமன்ற உறுப்பினர்கள்
ரவி கருணாநாயக்க

**ரவி கருணாநாயக்க** என அழைக்கப்படும் **ரவீந்திரா சந்திரேசு கருணாநாயக்க** (*Ravindra Sandresh Karunanayake*, நா.உ., பிறப்பு: 19 பெப்ரவரி 1963) இலங்கை அரசியல்வாதியும், பட்டயக் கணக்காளரும் ஆவார். ஐக்கிய தேசியக் கட்சியின் துணைத் தலைவராக இருக்கும் இவர் நிதியமைச்சராகவும், வெளியுறவுத்துறை அமைச்சராகவும் பணியாற்றியவர். இவர் கொழும்பு மாவட்ட நாடாளுமன்ற உறுப்பினரும் ஆவார்.

இவர் 7வது நாடாளுமன்றத்திற்கான 2010 பொதுத் தேர்தலில், ஐக்கிய தேசியக் கட்சி சார்பில் கொழும்பு மாவட்டத்திலிருந்து மக்களால் தெரிவு செய்யப்பட்டார். 10வது நாடாளுமன்றம் (1994), 11வது நாடாளுமன்றம் (2000), 12வது நாடாளுமன்றம் (2001), 13வது நாடாளுமன்றம் (2004) ஆகியவற்றிலும் உறுப்பினராகத் தெரிவுசெய்யப்பட்டிருந்தார். இவர் 2015 செப்டம்பர் 4 அன்று  நிதி அமைச்சராக நியமிக்கப்பட்டார்.

ரவி கருணாநாயக்கா கொள்ளுப்பிட்டி புனித தோமையர் ஆரம்பப் பாடசாலையிலும், பின்னர் கொழும்பு றோயல் கல்லூரியிலும் கல்வி கற்றார்.

## வாழ்க்கைக் குறிப்பு
1291/6, ராஜமல்வத்தை வீதி, பத்தரமுல்லையில்  வசிக்கும்  இவர்  கிறிஸ்தவமதத்தைச் சேர்ந்தவர்,

## மேற்கோள்கள்

## உசாத்துணை
* ரவி கருணாநாயக்க

பகுப்பு:1963 பிறப்புகள்
பகுப்பு:வாழும் மக்கள்
பகுப்பு:இலங்கை அமைச்சர்கள்
பகுப்பு:இலங்கை அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கை பௌத்தர்கள்
பகுப்பு:இலங்கை உரோமன் கத்தோலிக்கர்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:கொழும்பு மாவட்ட நபர்கள்
பகுப்பு:இலங்கையின் நிதி அமைச்சர்கள்
லக்சுமன் கிரியெல்ல

**லக்ஷ்மன் கிரியெல்ல ** (*Lakshman Kiriella*,   பிறப்பு: பெப்ரவரி 2 1948),  இலங்கை அரசியல்வாதி. இவர் இலங்கை சனநாயக சோசலிசக் குடியரசின், 7வது நாடாளுமன்றத்திற்கான 2010 பொதுத் தேர்தலில், *(சுதந்திர இலங்கையின் 14 வது பொதுத் தேர்தல்)* ஐக்கிய தேசியக் கட்சிசார்பில்   கண்டி மாவட்டத்திலிருந்து மக்களால் தெரிவு செய்யப்பட்ட உறுப்பினர். சுதந்திர இலங்கையின் 9வது நாடாளுமன்றம் (1989), சுதந்திர இலங்கையின் 10வது நாடாளுமன்றம் (1994), சுதந்திர இலங்கையின் 11வது நாடாளுமன்றம் (2000), சுதந்திர இலங்கையின் 12வது நாடாளுமன்றம் (2001), சுதந்திர இலங்கையின் 13 வது நாடாளுமன்றம் (2004) ஆகியவற்றிலும் பிரதிநிதியாகத் தெரிவுசெய்யப்பட்டிருந்தார்.இவர் 2015 செப்டம்பர் 4 அன்று பெருந்தெருக்கள் மற்றும் பல்கலைக்கழகக் கல்வி அமைச்சராக நியமிக்கப்பட்டார்.

## வாழ்க்கைக் குறிப்பு
121/1, பஹலவெல ரோட், பெலவத்தை, பத்தரமுல்லையில்  வசிக்கும்  இவர்  பௌத்த மதத்தைச் சேர்ந்தவர், ஒரு சட்டத்தரணியும் கூட

## உசாத்துணை
* லக்ஷ்மன் கிரியெல்ல

## மேற்கோள்கள்

பகுப்பு:இலங்கை அரசியல்வாதிகள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கையின் 11வது நாடாளுமன்ற உறுப்பினர்கள்
பகுப்பு:இலங்கையின் 12வது நாடாளுமன்ற உறுப்பினர்கள்
பகுப்பு:இலங்கையின் 13வது நாடாளுமன்ற உறுப்பினர்கள்
பகுப்பு:இலங்கையின் 14வது நாடாளுமன்ற உறுப்பினர்கள்
பகுப்பு:1948 பிறப்புகள்
பகுப்பு:வாழும் மக்கள்
பகுப்பு:கண்டி மாவட்ட நபர்கள்
பகுப்பு:கொழும்பு றோயல் கல்லூரி பழைய மாணவர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
திருமாளிகைத் தேவர்

**திருமாளிகைத் தேவர்** ஒன்பதாம் திருமுறையில் அடங்கும் திருவிசைப்பா பாடிய அருளாளர்களில் ஒருவர் ஆவார். நவகோடி சித்தர்புரம் என அழைக்கப்படும் திருவாவடுதுறையில் சித்தஞான யோக சாதனை செய்து வந்த போகநாதரின் சீடர்களில் ஒருவர். திருமாளிகைத் தேவர் சைவவேளாளர் குலத்தைச் சேர்ந்தவர். சோழ மன்னர்களுக்குத் தீட்சா குருவாக விளங்கியவர். திருவிடைமருதூரில் வாழ்ந்துவந்த பரி ஏறும் பெரியோர், தெய்வப் படிமப்பாதம் வைத்தோர், மாணிக்கக்கூத்தர், குருராயர், சைவராயர் எனப்படும் ஐந்து கொத்தாருள் ஒருவரான சைவராயர் வழியில் தோன்றியவர். இவர் தம் முன்னோர்கள் வாழ்ந்த மடம் மாளிகைமடம் (பெரிய மடம்) எனப்படும். அம்மடத்தின் சார்பால் இவர் திருமாளிகைத் தேவர் எனப்பட்டார்.

## திருப்பதிகங்கள்
திருமாளிகைத்தேவர் தில்லைச்சிற்றம்பலத்தில் இருக்கும் பெருமானைப் போற்றிப் பாடிய திருவிசைப்பாத் திருப்பதிகங்கள் நான்கு ஆகும்.

## காலம்
தஞ்சை பெரிய கோவிலை கட்டிய இராஜராஜசோழன் (பொ.ஊ. 985–1014) அக்கோயிலின் கைங்கரியங்களுக்காக தேவர் அடியார்கள் சிலரை நியமித்தான். அவர்களில் ஒருத்தி பெயர் `நீறணி பவளக் குன்றம்` என்பதாகும். இத்தொடர் திருமாளிகைத் தேவரின் திருவிசைப்பா முதற்பதிகத்து ஆறாம் பாட்டின் முதல் அடித் தொடக்க மாகும். எனவே திருமாளிகைத்தேவரின் காலம் பத்தாம் நூற்றாண்டின் இடைப் பகுதிக்கு முற்பட்டது என்பது தெளிவு. இவரது காலம் பொ.ஊ. 9 ஆம் நூற்றாண்டு எனக் கருதலாம்.

## மேற்கோள்கள்

பகுப்பு:சித்தர்கள்
பகுப்பு:பன்னிரு திருமுறை அருளாளர்கள்
பிசாசு (சிற்றிதழ்)

**பிசாசு** இந்தியா,  திருச்சியிலிருந்து 1972ம் ஆண்டில் மாதமிரு முறை வெளிவந்த ஒரு இதழாகும்.

## ஆசிரியர்
* இப்னு சுல்தான் பகுதாதி 

## உள்ளடக்கம்
இவ்விதழ் சிறுகதைகள், கவிதைகள், கட்டுரைகள், ஆய்வுக் கட்டுரைகள், துணுக்குகள், கேள்வி பதில் ஆகிய விடயங்களை உள்ளடக்கியிருந்தது.

பகுப்பு:இந்தியத்  தமிழ் இதழ்கள்
வஃகாக்கா

**வஃகாக்கா** (*Oaxaca*) அல்லது **ஒவஃகாக்கா திக் வாரேழ்** என்பது, மெக்சிக்கோ நாட்டின் ஒரு மாநிலமான ஒவஃகாக்காவில் அமைந்துள்ள ஒரு முக்கியத் நகரம் ஆகும். அம் மாநிலத்தின் தலைநகரமாகவும் விளங்குகின்றது. மாநிலத்தின் மத்தியப் பள்ளத் தாக்குப் பகுதியிலிருக்கும் மத்திய மாவட்டத்தில் சியாரா மாதிரே மலைகளின் அடிவாரத்தில், அதோயாக் ஆற்றங்கரையோரத்தில் இந்நகரம் வீற்றிருக்கின்றது. இந் நகரத்தின் முக்கிய தொழிலாக சுற்றுலாத் துறை வியங்குகின்றது. காலனித்துவக் காலத்துக் கட்டடங்கள், மற்றும் பண்டைய சபாதேக் மற்றும் மீஸ்தேக் பண்பாட்டு தொல்லியல் தலங்களும் மக்களைக் கவரக் கூடியவை. இந்நகரமும், தொல்லியல் தலமான மாண்டே அல்பான் ஆகியவையும் 1987-யில் உலக மரபுச் சின்னமாக அறிவிக்கப்பட்டிருக்கின்றது. . கேலாகுவைட்சா என்ற பெயரில் ஆண்டு தோறும் ஒரு மாதம் முழுவதும் ஏழுசீமைகளைச் சேர்ந்த ஒவாஃகாக்கா பழங்குடி மக்களின் பண்பாட்டை பறைசாற்றும் கலைவிழா நடப்பதுண்டு. இதில் ஆடல் பாடல், ஒவாஃகாக்கா பெண்களுக்கான அழகுப் போட்டிகளும் நடைபெறுவதுண்டு.

## குறிப்புகள்

பகுப்பு:மெக்சிக்கோவிலுள்ள நகரங்களும் ஊர்களும்
அஞ்சல் பெட்டி

**அஞ்சல் பெட்டி** (*post box*) என்பது பொது மக்கள் தமது அஞ்சல்களை வேறிடங்களுக்கு அனுப்புவதற்காகப் போடப்படும் பெட்டி ஆகும். இந்த அஞ்சல்களை நாட்டின் அஞ்சல் துறையினரின் முகவர்கள் நாளாந்தம் சேகரித்து வகைப்படுத்தி அந்தந்த முகவரிகளுக்கு அனுப்புவார்கள்.

## வரலாறு
ஆரம்ப காலத்தில் அஞ்சல்களைப் போடுவதற்கு அஞ்சல்பெட்டிகள் பயன்படுத்தப்படவில்லை. அஞ்சல்களைக் கொண்டு செல்பவர்களே அஞ்சல்களைப் பெற்றும் வந்தனர். 1653 இல் பாரிசில் Minister Fouqet என்ற அஞ்சல் அதிபரின் மனைவியின் யோசனையின் படிதான் முதல்முதல் அஞ்சல் பெட்டி அறிமுகமாகியது என்பர். 1829 இற்குள் பிரான்சில் அஞ்சல் பெட்டிகள் பல இடங்களிலும் நிறுவப்பட்டன.

சார்லஸ் ரீவ்ஸ் என்பவர் அஞ்சல் பெட்டிக்கு மாதிரி வடிவத்தை அமைத்துக் கொடுத்துள்ளார். இலண்டன் மற்றும் இதர நகரங்களில் முற்றிலும் வடிவமைக்கப்பட்ட வசதிகளுடன் கூடிய அஞ்சல் பெட்டிகளை வைக்க அந்தோணி ட்ரோலோபி (Anthony Trollope) என்ற பிரித்தானிய அஞ்சல் துறையின் பணி மேம்பாட்டு அதிகாரியை 1851 இல் பிரித்தானிய அரசு நியமித்தது. இவர் ஒரு நாவலாசிரியரும் ஆவார். இவரது ஆய்வின் முடிவில் பிரான்சில் உள்ளது போல் ஐந்தடி உயரமுள்ள இரும்புத்தூண் அஞ்சல் பெட்டிகளை பல்வேறு இடங்களில் வைக்கலாம் என முடிவாயிற்று. பிரான்ஸ் நாட்டில் அறிமுகமான அஞ்சல்பெட்டிகள் பிரித்தானியா, செருமனி, பெல்ஜியம் ஆகிய நாடுகளால் பின்பற்றப்பட்டன. தபால் பெட்டிகள் அதிகபட்சம் ஐந்தேகால் அடி உயரத்தையும், குறைந்தபட்சம் நான்கடி உயரத்தையும் கொண்டவையாகவே வடிவமைக்கப்பட்டன.

1852 இல் ஐக்கிய அமெரிக்காவில் செவ்வக வளைவு கொண்ட அஞ்சல் பெட்டிகள் வைக்கப்பட்டன. அதே ஆண்டு ஜெர்சி மாநிலத்தில் நான்கு தூண் அஞ்சல்பெட்டிகள் வைக்கப்பட்டன. அதன்பின்னர் 1855ல் குர்னெசி மாநிலத்தில் (Guernse) மூன்று அஞ்சல் பெட்டிகளும், இலண்டனில் ஆறு அஞ்சல் பெட்டிகளும் வைக்கப்பட்டன. இலண்டனில் வைக்கப்பட்ட அஞ்சல்பெட்டிகள் பொதுமக்களின் கவனத்தை மிகவும் ஈர்த்தன. அஞ்சல் பெட்டிகளில் பிரித்தானிய அரசின் சின்னமும், அதற்குக் கீழ் பிரித்தானிய அஞ்சல் துறையான 'ரோயல் மெயில்' சேவையின் சின்னமும் முகப்பில் இருந்தன. அஞ்சல்பெட்டியின் மேற்பகுதி விக்டோரியா மகாராணியின் கிரீட சின்னத்தையும் கொண்டிருக்கும். அஞ்சல் பேருந்துகளிலும், அஞ்சல் தொடருந்துகளிலும் கூட அக்காலத்தில் அஞ்சல் பெட்டிகள் வைக்கப்பட்டிருந்தன.

சிவப்பு வண்ணம் மக்களது பார்வையை உடனடியாக ஈர்க்கும் சக்தி கொண்டதால் அஞ்சல் பெட்டிகளுக்கு சிவப்பு வண்ணம் பூசலாம் என பிரித்தானிய அரசு அறிவுறுத்தியது. இது 'போஸ்ட் ஆபீஸ் ரெட்'' (Post Office Red) என ஒரு வர்ணப் பூச்சாகவே பிரபலமாயிற்று. பச்சை நிறத் தபால் பெட்டிகளும் பின்னர் அறிமுகமாயின. ஆனால் அவை மிகக் குறைந்த எண்ணிக்கையில் உள்நாட்டு தபால்களைப் போடுவதற்கு மட்டுமே பயன்படுத்தப்பட்டு வந்தன.

பகுப்பு:அஞ்சல்
பகுப்பு:கொள்கலன்கள்

## மேற்கோள்கள்
பார்வை (இதழ்)

**பார்வை** இலங்கை கொழும்பிலிருந்து 1992ம் ஆண்டில் வெளிவந்த ஒரு வார இதழாகும்.

## ஆசிரியர்
* சித்திக் காரியப்பர்.

## உள்ளடக்கம்
இதுவொரு இதழ் என்றடிப்படையில் செய்திகளுக்கும், செய்தி ஆய்வுகளுக்கும் மற்றும் இலக்கிய ஆய்வுகளுக்கும் முக்கியத்துவம் வழங்கியிருந்தது. சிறுகதைகள், கவிதைகள், கட்டுரைகள், துணுக்குகள், கேள்வி பதில் ஆகிய விடயங்களை உள்ளடக்கியிருந்தது.
## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன் 
பகுப்பு:இலங்கை இசுலாமியத் தமிழ் இதழ்கள்
பாரத கேசரி (சிற்றிதழ்)

**பாரத கேசரி** இந்தியா,  திருச்சியிலிருந்து 1936ம் ஆண்டில் வெளிவந்த ஒரு மாத இதழாகும்

## ஆசிரியர்
* கபூர்

## உள்ளடக்கம்
சிறுகதைகள், கவிதைகள், கட்டுரைகள், ஆய்வுக் கட்டுரைகள், துணுக்குகள், கேள்வி பதில் ஆகிய விடயங்களை உள்ளடக்கியிருந்தது. 
பகுப்பு:இந்தியத்  தமிழ் இதழ்கள்
நிவ்விலி அலெக்சாண்டர்

**நிவ்விலி அலெக்சாண்டர்** (பிறப்பு 22 ஒக்டோபர் 1936) ஒரு தென் ஆப்பிரிக்க சுதந்திரப் போராட்ட வீரர், பன்மொழி ஆதரவாளர், கல்வியாளர்.  இவர் நெல்சண் மாண்டேலோவோடு 10 ஆண்டுகள் சிறைத் தண்டனை அனுபவித்தவர்.  தற்போது இவர் Project for the Study of Alternative Education in South Africa இயக்குநராக செயற்படுகிறார்.  இவர் ஆப்பிரிக்க மொழிகளின் சங்கத்தின் (African Academy of Languages) உறுப்பினராகவும் உள்ளார்.

## வெளி இணைப்புகள்
* http://www.yale.edu/macmillan/apartheid/alexanderp2.pdf

பகுப்பு:மொழியியலாளர்கள்
பகுப்பு:1936 பிறப்புகள்
பகுப்பு:2012 இறப்புகள்
பெர்னாந்து டே வெரனெசு

**பெர்னாந்து டே வெரனெசு** (*Fernand de Varennes*) ஒரு மனித உரிமைகள் அனைத்துலச் சட்ட நிபுணர்; சிறுபான்மை மக்களின் மொழி உரிமைகள் தொடர்பாக விரிவாக ஆய்வு செய்துள்ளார். இவர் இனமோதல்கள் தடுப்பு மற்றும் மனித உரிமைகளுக்கான ஆசிய-பசிபிக் மையத்தின் (*Asia-Pacific Centre for Human Rights and the Prevention of Ethnic Conflict*) முன்னாள் இயக்குநர்.

## வெளி இணைப்புகள்
* To speak or not to speak: The Rights of Persons Belonging to Linguistic Minorities
* Fernand de Varennes 

பகுப்பு:மொழியியலாளர்கள்
ரோபேர்ட் பிலிப்சன்

**ரோபேர்ட் பிலிப்சண்** (Robert Phillipson; பிறப்பு 15 மார்ச் 1942; ஐக்கிய இராச்சியம்) ஒரு கோபனாவன் வணிகக் கல்லூரியின் ஆங்கிலத் துறைப் பேராசியரும் ஆய்வாளரும் ஆவார். இவரது மொழி ஏகாதிபத்தியம் நூலுக்காக இவர் மிகவும் அறியப்படுகிறார். இவர் மற்றைய நூலான ஐரோப்பாவில் ஆங்கிலம் மட்டுமா? மொழிக் கொள்கையை எதிர்த்தல் என்ற நூலையும் எழுதி உள்ளார்.

## மேற்கோள்கள்

பகுப்பு:மொழியியலாளர்கள்
பகுப்பு:1942 பிறப்புகள்
பகுப்பு:வாழும் மக்கள்
பகுப்பு:பிரித்தானிய மொழியியலாளர்கள்
தேசிய உடையலங்கார தொழில்நுட்பக் கல்லூரி

**தேசிய உடையலங்கார தொழில்நுட்பக் கல்லூரி ** (National Institute of Fashion Technology, NIFT) இந்தியாவின் முதன்மையான ஆடை வடிவமைப்பு கல்வி நிறுவனமாகும். 1986ஆம் ஆண்டு இந்திய அரசின் துணித்துறை அமைச்சகத்தினால் நிறுவப்பட்ட இந்த கல்லூரிகள் வடிவமைப்பு, மேலாண்மை மற்றும் தொழில்நுட்பத்தில் முதன்மையான தொழில்சார் வல்லுனர்களை உருவாக்கி பன்னாட்டு உடையலங்கார வணிகத்தில் முன்னிலை எடுக்க வழிகோலியுள்ளன. 2006ஆம் ஆண்டு இந்திய நாடாளுமன்றம் இவற்றிற்கு சட்டபூர்வ நிலை வழங்கி பட்டங்களையும் பிற கல்வி சிறப்புகளையும் வழங்கவும் தகுதி கொடுத்துள்ளது.

இந்தக் கழகம் உடையலங்கார தொழிலில் கல்வி  வழங்க பதினான்கு உள்நாட்டு மையங்களை புதுதில்லி, மும்பை, கொல்கத்தா, காந்திநகர், ஐதராபாத், சென்னை, பெங்களூரு, ரேபரலி, பட்னா, சில்லாங், போபால், தளிப்பறம்பா, புவனேசுவர், காங்ரா மற்றும்  ஜோத்பூரில் அமைத்துள்ளது. மொரிசியசில் பன்னாட்டு மையமொன்றை நிறுவியுள்ளது.

## வெளியிணைப்புகள்
* அலுவல்முறை இணையதளம்  (இந்தியில்)
* NIFT அலுவல் இணையதளம்
* NIFT அலும்னி நெட்வொர்க் 

## மேற்கோள்கள்

பகுப்பு:இந்திய உடையலங்காரம்
பகுப்பு:இந்திய தொழில்நுட்பக் கழகங்கள்
பகுப்பு:தில்லியில் கல்வி
பகுப்பு:ஜவுளி அமைச்சகம்
ஆத்தர் மெக்கின்டெயர்

**ஆத்தர் மெக்கின்டெயர்** (*Arthur McIntyre *, பிறப்பு: மே 14 1918, இறப்பு: திசம்பர் 26 2009) என்பவர் இங்கிலாந்து அணியின் துடுப்பாட்டக்காரர் ஆவார். இவர் மூன்று தேர்வுத் துடுப்பாட்டப் போட்டிகளிலும், 390 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1950 - 1955 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1918 பிறப்புகள்
பகுப்பு:2009 இறப்புகள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:ஆங்கிலேயக் குச்சக் காப்பாளர்கள்
பகுப்பு:விசுடென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
பிரான்சிஸ் மெக்கினன்

**பிரான்சிஸ் மெக்கினன்** (*Francis MacKinnon*, பிறப்பு: ஏப்ரல் 9 1848, இறப்பு: பெப்ரவரி 27 1947), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், 88 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1879 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1848 பிறப்புகள்
பகுப்பு:1947 இறப்புகள்
பகுப்பு:கென்ட் துடுப்பாட்டக்காரர்கள்
பகுப்பு:கேம்பிரிச்சுப் பல்கலைக்கழகத் துடுப்பாட்டக்காரர்கள்
அனைத்துலக மொழிகள் ஆண்டு

2007 ஆம் ஆண்டு மே மாதம் 16 ஆம் தேதி கூடிய ஐக்கிய நாடுகள் பொதுச்சபை, 2008 ஆம் ஆண்டை **அனைத்துலக மொழிகள் ஆண்டு** என அறிவித்ததது. இது தொடர்பில் யுனெசுக்கோ எடுத்த தீர்மானத்துக்கு இணங்கவே இந்த அறிவிப்பு வெளியானது. மொழிகள் தொடர்பான விடயங்கள் யுனெசுக்கோவுக்குக் கல்வி, அறிவியல், சமூக மற்றும் மானிட அறிவியல்கள், பண்பாடு, தொடர்பாடல், தகவல் ஆகியவை தொடர்பில் வழங்கப்பட்டுள்ள ஆணைகளின் அடிப்படையாக அமைந்துள்ளதால், இந்நிகழ்வை யுனெசுக்கோவே முன்னணியில் நின்று செயல்படுத்தியது.

உண்மையான பன்மொழியியம், வேற்றுமையில் ஒற்றுமையை வளர்க்க உதவும் என்பதையும், நாடுகளிடையே புரிந்துணர்வை ஏற்படுத்தும் என்பதையும் ஐக்கிய நாடுகள் அவை ஏற்றுக்கொண்டதன் பேரிலேயே இந்த நடவடிக்கையை எடுத்ததாக ஐக்கிய நாடுகள் தகவல் அறிக்கை குறிப்பிடுகிறது. ஐக்கிய நாடுகள் அவையிலும் அதன் அலுவலக மொழிகள் எல்லாவற்றுக்கும் சமமான வாய்ப்புக்களும், வளங்களும் வழங்கவேண்டும் என்றும், ஐக்கிய நாடுகள் அவையின் முக்கியமான பழைய ஆவணங்கள் அனைத்தையும் ஆறு அலுவலக மொழிகளிலும் மொழிபெயர்க்கும் வேலையை நிறைவாக்க வேண்டும் என்றும் ஐக்கிய நாடுகள் பொதுச் சபை செயலாளர் நாயகத்தைக் கேட்டுக்கொண்டது.

மொழிகள் ஆண்டையொட்டிய செயல் திட்டங்கள் ஆய்வுகள், விழிப்புணர்வை ஏற்படுத்துதல், திட்டங்களுக்கு ஆதரவளித்தல், வலையமைப்புக்களை உருவாக்குதல், தகவல்களை வழங்குதல், பல மட்டங்களிலான களப்பணிகளில் ஈடுபடல் போன்ற பல்வேறு வடிவங்களில் அமையலாம் என்று யுனெசுக்கோ அறிவுறுத்தியது. பொதுவாக இவ்வாறான நடவடிக்கைகள் பல்துறை சார்ந்தவையாக இருப்பினும், செயல் திட்டங்கள் குறிப்பிட்ட துறைகள் சார்ந்து அமையலாம் என்றும் யுனெசுக்கோ எடுத்துக்காட்டியது. யுனெசுக்கோ குறித்துக்காட்டிய சில துறைகள்:

* கல்விசார்ந்த முன்முயற்சிகள்.
* அறிவியல் சார்ந்த திட்டங்கள்.
* பண்பாட்டை மையப்படுத்திய திட்டங்கள்.
* தொடர்பாடல், தகவல் சார்ந்த திட்டங்கள்

## குறிப்புகள்

## இவற்றையும் பார்க்கவும்
* ஐக்கிய நாடுகள் கடைப்பிடிப்புக்கள் - அனைத்துலக ஆண்டு
* அனைத்துலகத் தாய்மொழி நாள்
* உலகளாவிய மொழி உரிமைகள் சாற்றுரை

## வெளியிணைப்புகள்
*யுனெசுக்கோ நுழைவாயில் பக்கம்: "2008, International Year of Languages - Languages matter!" 
*ஐ.நா. நுழைவாயில் பக்கம்: "அனைத்துலக மொழிகள் ஆண்டு" 
*ICVWiki பக்கம் - மொழிப் பல்வகைமைக்கான உலக வலையமைப்பு (மாயா) அனைத்துலக மொழிகள் ஆண்டிற்கான நிகழ்ச்சி நிரலையும் உள்ளடக்கியது.  
*Support for International Year of Languages 2008 

பகுப்பு:ஐக்கிய நாடுகள் கடைப்பிடிப்புக்கள்
பகுப்பு:மொழிகள்
பகுப்பு:2008 நிகழ்வுகள்
பகுப்பு:2008
ஐக்கிய நாடுகளின் அமைதி காப்போருக்கான சர்வதேச நாள்

right|thumb|ஐ.நா. அமைதி காப்போர் தலைக் கவசம்.
**ஐக்கிய நாடுகள் சர்வதேச அமைதி காப்போர் தினம்** *International Day of United Nations Peacekeepers* எனப்படுவது ஐக்கிய நாடுகளின் அமைதிகாக்கும் நடவடிக்கைகளில் ஈடுபட்டுள்ள ஆண், பெண் இரு சாராரையும் பெருமைப்படுத்துவதற்கும், சமாதானத்திற்கான இந்நடவடிக்கைகளின்போது உயிர் நீத்தவர்களை நினைவூட்டுவதற்காகவும் 2001ஆம் ஆண்டில் ஐக்கிய நாடுகள் பொதுச்சபை பிரகடனப்படுத்திய தினமாகும். இத்தினம் மே 29ஆம் நாள் அனுட்டிக்கப்படுகிறது.

## பின்னணி
முதலாம் உலக மகா யுத்தம் முடிவுற்ற பின்பு உருவாக்கம் பெற்ற சர்வதேச சங்கத்தால் உலக சமாதானத்தைப் பேண முடியாதுபோனதன் காரணமாகவே இரண்டாம் உலக மகா யுத்தம் ஏற்பட்டது. இரண்டாம் உலக மகாயுத்தம் முடிவடைந்த பின்பு யுத்தத்தினால் ஏற்பட்ட உயிரிழப்புக்களும், சொத்திழப்புக்களும் கணிப்பிட முடியாதவை. இந்த அடிப்படையில் மற்றுமொரு உலக மகா யுத்தம் ஏற்படாமல் உலக சமாதானத்தை நிலைநிறுத்துவதை அடிப்படையாகக் கொண்டே ஐக்கிய நாடுகள் அவை உருவாக்கம் பெற்றது.

ஐக்கிய நாடுகள் அவை உருவாக்கம் பெற்றதையடுத்து யுத்தம் மற்றும் இயற்கை அனர்த்தங்கள் என்பவற்றின்போது சமாதானத்தை ஏற்படுத்தவும், நிவாரணங்களை ஒருங்கிணைக்கவும், அமைதி காப்போர்களையும், கண்காணிப்பாளர்களையும் உரிய இடங்களில் பணிக்கமர்த்தும் வேலைத்திட்டம் அமுல்படுத்தப்பட்டது. குறிப்பாக யுத்த நிறுத்தங்களின்போது அல்லது தற்காலிக யுத்த நிறுத்தங்களின்போது அமைதி காக்கும் படைகளின் பணியினை ஐக்கிய நாடுகள் அவை உருவாக்கக் காலத்திலிருந்தே மேற்கொள்ளப்பட்டு வருகின்றது. இந்த அடிப்படையில் மே 29ஆம் திகதி சர்வதேச அமைதி காப்போர் தினமாகப் பெயரிடப்பட்டது.

## உருவாக்கம்
மே 29 1948 ஆம் திகதி ஐக்கிய நாடுகளின் பாதுகாப்புச் சபை முதன் முதலாக மத்திய கிழக்கில் அமைதி காப்போர் நடவடிக்கையை (தற்காலிக போர் நிறுத்த உடன்பாட்டினைக் கண்காணிக்கும் சபையை) உருவாக்கியது.
## அமைதிப்படையின் உயிரிழப்புகள்
1948ஆம் ஆண்டு அரேபிய இஸ்ரேலிய யுத்தத்தின் போது தற்காலிக போர் நிறுத்த உடன்பாட்டின் ஏற்பாடுகளை மீறிய, இஸ்ரேலிய படைகள் பற்றி விசாரணையை மேற்கொண்டிருந்தபோது பிரான்சைச் சேர்ந்த யுத்தநிறுத்த கண்காணிப்பாளர் “ரென்னே லப்பாரியர்” (Rene Labarriere) என்பவர் முதன் முதலாக விபத்தில் உயிரிழந்தார். ஐக்கிய நாடுகள் அவையின் கண்காணிப்பு நடவடிக்கையின் போது முதலாவது உயிரிழந்தவராக இவரே கருதப்படுகின்றார். சூலை 13 1948ஆம் திகதி ஜெரூஸலத்தில் அமைதி காக்கும் பணியில் ஈடுபட்டிருந்த “ஒலே எச் பேக்கே” சேர்ந்த (Ole H. Bakke) எனும் நோர்வே ஐக்கிய நாடுகளின் அமைதி காக்கும் பணியாளர் கொல்லப்பட்டார். அதேபோல ஆகத்து 28, 1948 ஆம் திகதி “காசாப் பகுதியில்’ சேவையாற்றிய லெப்டினன்ட் கர்ணல் ஜோசப் குவேறு (Joseph Queru) மற்றும் கப்டன் பியரே ஜின்னல் (Pierre Jeannel) என்ற பிரான்சிய அமைதி காக்கும் படை வீரர் உயிரிழந்ததோடு மற்றும் ஆறு படை வீரர்கள் காயமுற்றனர். மேலும், செப்டம்பர் 17 1948 ஆம் திகதி “கவுண்ட் போர்க் பெர்னடொட்” எனும் அமைதி காக்கும் வீரர், யுத்தத் தீவிரவாத இயக்கமான 'ஸ்டர்ன் கேங்' (STERN GANG) எனும் கும்பலினால் கொலையுண்டார்.

இவ்வாறாக அமைதி காக்கும் நடவடிக்கைகளில் ஈடுபட்டு கொல்லப்பட்டவர்களின் எண்ணிக்கை படிப்படியாக அதிகரிக்கலாயிற்று. எனவே அமைதி காக்கும் நடவடிக்கைகளில் ஈடுபட்டு கொல்லப்பட்டவர்கள் இத்தினத்தில் விசேடமாக நினைவுகூரப்படுகின்றனர்.

## வெளி இணைப்புகள்
* ஐ.நா செயலாளர் நாயகத்தின் அறிக்கை
* ஐக்கிய நாடுகள் சர்வதேச அமைதி காப்போர் தினம் 
* ஐக்கிய நாடுகள் இணையம் 

பகுப்பு:ஐக்கிய நாடுகளின் சிறப்பு நாட்கள்
பகுப்பு:மே சிறப்பு நாட்கள்
பன்னாட்டு உறவுகள்

**பன்னாட்டு உறவுகள்** (*International relations*) என்பது நாடுகளுக்கிடையே உள்ள அரசியல், பொருளாதார, ராணுவ உறவுகளையும் நாடுகள் ஏனைய நாடுகளுடன் கொண்டுள்ள அரசியல் தொடர்புகளையும் குறிக்கும். இவை பற்றி ஆராயும் கல்வித் துறை ”பன்னாட்டு உறவுகள் துறை” என்றழைக்கப்படுகிறது

பன்னாட்டு உறவு என்ற கருத்து முதல் உலகப்போருக்கு பின்தான் தோன்றியது உலகநாடுகளின் உறவு வெளிப்படையாக இருத்தல் அவசியம் என உற்றோவில்சன் வேர்சேல்சு உடன்படிக்கையில் தெரிவித்தார், அதன் பின் உலக நாடுகள் சங்கம், இரண்டாம் உலகப்போர், ஐநா, பனிப்போர், சோவியத் பிளவு, வளைகுடாப் போர்  என பல நிகழ்வுகள் நடந்தேறின.

## மேற்கோள்கள்

பகுப்பு:அரசியல்
பகுப்பு:பன்னாட்டு அமைப்புகள்
ஆசிய இதழியல் கல்லூரி, சென்னை

**ஆசிய இதழியல் கல்லூரி, [[சென்னை]]** (**Asian College of Journalism, ACJ**) இந்தியாவில் இதழியலில் பட்டமேற்படிப்பு அளிக்கும் ஒரு முதன்மையான கல்லூரியாகும். இந்தக் கல்லூரி இதழியலில் நான்கு  சிறப்புப் பாடங்களில், (தொலைக்காட்சி,அச்சு, புதிய ஊடகங்கள் மற்றும் வானொலி), ஓராண்டு பட்டமேற்படிப்பு பட்டயங்கள் அளிக்கிறது.

முதல் நான்குமாதத் தொகுதியில் அனைத்து மாணவர்களும், எந்த சிறப்புப் பாடம் எடுத்திருப்பினும், அடிப்படை ஒலி/ஒளிபரப்பு, இணையம் மற்றும் அச்சு ஊடகங்களில் பயிற்சி பெறுகின்றனர். சிறப்புப் பாடப் பயிற்சிகளில் முகனையான கூறாக கல்லூரிக்குள்ளேயே பதிப்பிக்கப்படும் ஆக்கங்களில் மாணவர்கள் தொடர்ந்து பங்காற்றுவதாகும். அச்சு ஊடக மாணவர்கள் தங்கள் செய்தித்தாளான, *த வேர்ட்*, வாரமிருமுறை இதழை வெளியிடுகின்றனர். அதேபோல புது ஊடக மாணவர்கள் தங்கள் இணைய இதழ், *ஏசிஜே நியூஸ்லைனிற்கு* http://www.acjnewsline.asianmedia.org.in/  நாள்தோறும் பங்காற்றுகின்றனர். தொலைக்காட்சி மற்றும் வானொலி மாணவர்களும் தங்கள் செய்தி நிகழ்ச்சிகளை தயாரிக்கின்றனர்.

## வரலாறு
இந்தியன் எக்சுபிரசு குழுமம் 1994ஆம் ஆண்டு அச்சு ஊடகத்தில் மட்டும் கல்வி வழங்கிய ஆசிய இதழியல் கல்லூரி, பெங்களூருவை நிறுவியது. 2000ஆம் ஆண்டு இதழியல் மற்றும் ஊடகவியலாளர் சசி குமார் நிறுவிய இலாபநோக்கற்ற அறக்கட்டளை கையகப்படுத்தியது. இந்த அறக்கட்டளை கல்லூரியை சென்னையில் வாலாசா சாலையில் முன்பு த இந்து இயங்கிய அலுவலக வளாகத்திற்கு மாற்றியது. முதலிரு ஆண்டுகள் கே தாமசு உம்மன் தலைமை வகித்தார். தாமசு உம்மன் 1980களில் டைம்சு நிறுவனத்தின் இதழியல் பள்ளியை அமைத்திருந்தார். தற்போது இக்கல்லூரி மீடியா டெவலப்மென்ட் பவுண்டேசன் வழியாக நிர்வகிக்கப்படுகிறது.

இந்தக் கல்வித்திட்டத்திற்கு சேர்க்கை மூன்று கட்டங்களாக உள்ளது:
* விண்ணப்பம் - விண்ணப்பதாரர்கள் பரிசீலிக்கப்பட்டு வெற்றியாளர்கள் மட்டுமே தேர்வு எழுத அழைக்கப்படுகின்றனர்
* தேர்வு - ஆங்கிலம், பொது அறிவு மற்றும் கட்டுரைத்திறன் 
* நேர்முகம் - தேர்வுகளில் வெற்றி பெற்றவர்களுக்கு சென்னையில் நேர்முகம்

## மேற்கோள்கள்

## வெளியிணைப்புகள்
*அலுவல் இணையதளம்

பகுப்பு:சென்னையில் உள்ள பல்கலைக்கழகங்களும் கல்லூரிகளும்
பகுப்பு:இதழியல்
தூதரகங்களின் பட்டியல், இஸ்ரேல்

இது **இஸ்ரேல் நாட்டின் தூதரகங்களின் பட்டியல்**.

## ஐரோப்பா

*
** வியன்னா (தூதரகம்)
*
** மின்ஸ்க் (தூதரகம்)
*
** ப்ரஸ்ஸல்ஸ் (தூதரகம்)
*
** சோஃவியா (தூதரகம்)
*
** சாகிரேப் (தூதரகம்)
*
** பிராக் (தூதரகம்)
*
** கோப்பென்ஹாகென் (தூதரகம்)
*
** ஹெல்சின்கி (தூதரகம்)
*
** பரிஸ் (தூதரகம்)
** மர்சேய் (துணைத் தூதரகம்)
*
** திபிலீசி (தூதரகம்)
*
** பெர்லின் (தூதரகம்)
** மூனிச் (துணைத் தூதரகம்)
*
** எத்தன்ஸ் (தூதரகம்)
*
** வத்திக்கான் நகரம் (தூதரகம்)
*
** புடாபெஸ்ட் (தூதரகம்)
*
** டப்ளின் (தூதரகம்)
*
** ரோம் (தூதரகம்)
*
** ரீகா (தூதரகம்)
*
** சிஷினோ (தூதரகக் கிளைக் காரியாலயம்)
*
** டென் ஹாக் (தூதரகம்)
*
** ஒஸ்லோ (தூதரகம்)
*
** வார்சா (தூதரகம்)
*
** லிஸ்பன் (தூதரகம்)
*
** புக்காரெஸ்ட் (தூதரகம்)
*
** மாஸ்கோ (தூதரகம்)
*
** பெல்கிறேட் (தூதரகம்)
*
** பிராத்திஸ்லாவா (தூதரகம்)
*
** மத்ரித் (தூதரகம்)
*
** ஸ்டாக்ஹோம் (தூதரகம்)
*
** பேர்ண் (தூதரகம்)
*
** கீவ் (தூதரகம்)
*
** லண்டன் (தூதரகம்)

## வட அமெரிக்கா

*
** ஒட்டாவா (தூதரகம்)
** ரொறன்ரோ (துணைத் தூதரகம்)
** மொண்ட்ரியால் (துணைத் தூதரகம்)
*
** சான் ஹொசே (தூதரகம்)
*
** சான்ரோ டொமிங்கோ (தூதரகம்)
*
** சான் சல்வடோர் (தூதரகம்)
*
** குவாத்தமாலா நகரம் (தூதரகம்)
*
** மெக்சிகோ நகரம் (தூதரகம்)
*
** பனாமா நகரம் (தூதரகம்)
*
** வாசிங்டன், டி. சி. (தூதரகம்)
** அட்லான்டா (துணைத் தூதரகம்)
** பொஸ்டன் (துணைத் தூதரகம்)
** சிகாகோ (துணைத் தூதரகம்)
** ஹியூஸ்டன் (துணைத் தூதரகம்)
** லாஸ் ஏஞ்சலஸ் (துணைத் தூதரகம்)
** மியாமி (துணைத் தூதரகம்)
** நியூயார்க் (துணைத் தூதரகம்)
** பிலடெல்பியா (துணைத் தூதரகம்)
** சான் பிரான்சிஸ்கோ (துணைத் தூதரகம்)

## தென் அமெரிக்கா

*
** பியூனஸ் அயர்ஸ் (தூதரகம்)
*
** பிரசிலியா (தூதரகம்)
** சாவோ பாவுலோ (துணைத் தூதரகம்)
*
** சான்டியாகோ (தூதரகம்)
*
** பொகொட்டா (தூதரகம்)
*
** கித்தோ (தூதரகம்)
*
** லிமா (தூதரகம்)
*
** மொண்டிவிடியோ (தூதரகம்)

## ஆசியா

*
** பாகு (தூதரகம்)
*
** பீஜிங் (தூதரகம்)
** குவாங்சோ (துணைத் தூதரகம்)
** ஹொங்கொங் (துணைத் தூதரகம்)
** சாங்காய் (துணைத் தூதரகம்)
*
** நிக்கோசியா (தூதரகம்)
*
** புது தில்லி (தூதரகம்)
** மும்பை (துணைத் தூதரகம்)
*
** டோக்கியோ (தூதரகம்)
*
** அம்மான் (தூதரகம்)
*
** அல்மாத்தி (தூதரகம்)
*
** சியோல் (தூதரகம்)
*
** யங்கோன் (தூதரகம்)
*
** காட்மாண்டூ (தூதரகம்)
*
** மனிலா (தூதரகம்)
*
** சிங்கப்பூர் (தூதரகம்)
* (தாய்வான்)
**தாய்பெய் (Economic and Cultural Office)
*
** பாங்கொக் (தூதரகம்)
*
** அங்காரா (தூதரகம்)
** இஸ்தான்புல் (துணைத் தூதரகம்)
*
** தாஷ்கன்ட் (தூதரகம்)
*
** ஹனோய் (தூதரகம்)

## ஆப்பிரிக்கா

*
** லுவாண்டா (தூதரகம்)
*
** யாவுண்டே (தூதரகம்)
*
** அபிட்ஜான் (தூதரகம்)
*
** கெய்ரோ (தூதரகம்)
** அலெக்சாந்திரியா (துணைத் தூதரகம்)
*
** அஸ்மாரா (தூதரகம்)
*
** அடிஸ் அபாபா (தூதரகம்)
*
** நைரோபி (தூதரகம்)
*
** அபுஜா (தூதரகம்)
*
** டக்கார் (தூதரகம்)
*
** பிரிட்டோரியா (தூதரகம்)

## ஓசியானியா

*
** கன்பரா (தூதரகம்)
*
** வெலிங்டன் (தூதரகம்)

## பன்முக அமைப்புகள்

**ப்ரஸ்ஸல்ஸ்  (ஐரோப்பிய ஒன்றியத்திற்கான நிரந்தர தூதுக்குழு)
**ஜெனீவா  (ஐநா நிறுவனங்களுக்கான நிரந்தர தூதுக்குழு)
**நியூயார்க் (ஐநாவுக்கான நிரந்தர தூதுக்குழு)
**பரிஸ் (ஐநா நிறுவனங்களுக்கான நிரந்தர தூதுக்குழு)
**வியன்னா (ஐநா நிறுவனங்களுக்கான நிரந்தர தூதுக்குழு)

## இவற்றையும் பார்க்கவும்
* இஸ்ரேலிலுள்ள தூதரகங்களின் பட்டியல்
* இஸ்ரேலின் வெளியுறவுகள்

## மேற்கோள்கள்
*இஸ்ரேலிய வெளிவிவகார அமைச்சு

பகுப்பு:தூதரகங்களின் பட்டியல்
பகுப்பு:இசுரேல்
பர்கர்

**ஹாம்பர்கர் ** (hamburger) அல்லது **பர்கர்**  இருரொட்டிகளுக்கிடையே அல்லது வெட்டப்பட்ட ரொட்டித்துண்டின் இடையே நன்றாக அரைத்த இறைச்சி (பொதுவாக மாட்டிறைச்சி, சில நேரங்களில் பன்றியிறைச்சி அல்லது கலவை) வைக்கப்பட்ட இடையூட்டு ரொட்டியாகும். இவை வழமையாக கீரை, பன்றி இறைச்சிக் குழல், தக்காளி, வெங்காயம், வெள்ளரி, பாலாடைக்கட்டி இவற்றுடன் எள் போன்றவையுடன் அலங்காரப்படுத்தப்பட்டு வழங்கப்படும். இதனை விரைவு தொடர் உணவகங்கள் உலகளவில் மிகவும் பரப்பி உள்ளன. 

ஐக்கிய இராச்சியம் போன்ற நாடுகளில் நடுவே வைக்கப்படும் இறைச்சி பேட்டி(patty) மட்டுமே ஹாம்பர்கர் அல்லது பர்கர் என்று வழங்கப்படுகிறது. இதனைக் குறிக்கும் *பேட்டி* என்ற சொல் இங்கு பயன்படுத்தப்படுவதில்லை. பொதுவாக பொதுநலவாய நாடுகளில் அமெரிக்க உணவகங்களைத் தவிர்த்து ஹாம்பெர்கர் என்ற சொல் பயன்படுத்தப்படுவதில்லை. 

## சொல்லாக்கம்
*ஹாம்பெர்கர்* என்ற சொல் செருமனியின் இரண்டாவது மிகப்பெரும் நகரான ஹாம்பெர்க்கிலிருந்து பெறப்பட்டது.  இங்கிருந்து அமெரிக்காவிற்கு பலர் புலம் பெயர்ந்திருந்தனர். *பெர்க்* என்ற செருமானியச் சொல் பாதுகாக்கப்பட்ட அடைக்கலத்தைக் குறிப்பதாகும்;பல செருமானிய நகரங்களின் விகுதியாகும். ஹாம்பர்கர் என்ற சொல் டாய்ச்சு மொழியில் ஹாம்பெர்கிலிருந்து வந்தவர் என்பதைக் குறிக்கும். 

பர்கர் என்ற சொல் ஹாம்பெர்கரைத் தவிர இதனைப் போன்ற பிற இடையூட்டு ரொட்டிகளுக்கும், சால்மன் பர்கர், காய்கறி பர்கர், பயன்படுத்தப்படுகிறது.
## இந்தியாவில்

இந்தியாவில் பர்கர்களில், மாட்டிறைச்சி குறித்த இந்து சமய  மற்றும் பன்றிக்கறி குறித்த இசுலாமிய சமய, பண்பாட்டுத் தடைகள் காரணமாக, பொதுவாக கோழி இறைச்சி அல்லது காய்கறி பேட்டிசு பயன்படுத்தப்படுகிறது.  இந்தியாவில் இயங்கத் தொடங்கிய அமெரிக்க விரைவுணவு உணவகத் தொடர் மெக்டொனால்டு  அதன் மிகுந்த விற்பனைக்குரிய *பிக் மாக்*கிற்கு மாற்றாக கோழிக்கறி அடங்கிய *மகாராஜா மாக்* அறிமுகப்படுத்தி உள்ளது. இந்திய உள்நாட்டுத் தயாரிப்பான மகாராட்டிர **வடா பாவ்** (வடை ரொட்டி) உருளைக்கிழங்கு போண்டாவை ரொட்டித்துண்டுகளுக்கிடையே வைத்து வழங்குவதும் பிரபலமாக உள்ளது. இவை சட்னி மற்றும் முட்டைகளுடன் வழங்கப்படுகின்றன.

## மேற்கோள்கள்

பகுப்பு:துரித உணவு வகைகள்
ஜோசப் மெக்மாஸ்டர்

**ஜோசப் மெக்மாஸ்டர்** (*Joseph McMaster*, பிறப்பு: மார்ச்சு 16 1861, இறப்பு: சூன் 7 1929), இங்கிலாந்து அணியின் துடுப்பாட்டக்காரர். இவர் ஒரு தேர்வுத் துடுப்பாட்டப் போட்டியிலும், ஒரு முதல்தர துடுப்பாட்டப் போட்டியிலும் கலந்து கொண்டுள்ளார். இவர் 1889 ல், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1861 பிறப்புகள்
பகுப்பு:1929 இறப்புகள்
டரன் மெடீ

**டரன் மெடீ** (*Darren Maddy*, பிறப்பு: மே 23 1974), இங்கிலாந்து அணியின் துடுப்பாட்டக்காரர். இவர் மூன்று தேர்வுத் துடுப்பாட்டப் போட்டியிலும், எட்டு ஒருநாள் பன்னாட்டுத் துடுப்பாட்டப் போட்டிகளிலும் 240 முதல்தர துடுப்பாட்டப் போட்டிகளிலும், 322 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 1999 - 2000 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1974 பிறப்புகள்
பகுப்பு:வார்விக்சையர் துடுப்பாட்டக்காரர்கள்
பகுப்பு:வாழும் மக்கள்
சஜித் மஹ்முத்

**சஜித் மஹ்முத்** (*Sajid Mahmood *, பிறப்பு: திசம்பர் 21 1981), இங்கிலாந்து அணியின் துடுப்பாட்டக்காரர். இவர் எட்டு தேர்வுத் துடுப்பாட்டப் போட்டியிலும், 26 ஒருநாள் பன்னாட்டுத் துடுப்பாட்டப் போட்டிகளிலும் 81 முதல்தர துடுப்பாட்டப் போட்டிகளிலும், 124 ஏ-தர துடுப்பாட்டப் போட்டிகளிலும் கலந்து கொண்டுள்ளார். இவர் 2006 - 2007 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1981 பிறப்புகள்
பகுப்பு:லன்காசையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:எஸ்செக்ஸ் துடுப்பாட்டக்காரர்கள்
பகுப்பு:சாமர்செட் துடுப்பாட்டக்காரர்கள்
விவேக சிந்தாமணி (இதழ்)

**விவேக சிந்தாமணி** 1905-ம் ஆண்டுகளில் வெளிவந்த தமிழ் மாதாந்த சிற்றிதழ் ஆகும்.

## ஆசிரியர்
இதன் ஆசிரியராக பத்திராதிபர் ஆவார்.

## உள்ளடக்கம்
இது கல்விச் செய்திகளையும், மாணவர்களுக்கான குறிப்புகளையும் வெளியிட்டது.

## இவற்றையும் பார்க்க
*விவேக சிந்தாமணி

## வெளி இணைப்புகள்
* தமிழம் திட்டத்தில் விவேக சிந்தாமணி 

பகுப்பு:1900 களில் வெளிவந்த தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:அறிவியல் தமிழ் இதழ்கள்
ஹெரி மெக்பீஸ்

**ஹெரி மெக்பீஸ்** (*Harry Makepeace*, பிறப்பு: ஆகத்து 22 1881, இறப்பு: டிசம்பர் 19 1952), இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டியிலும், 499 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1920 - 1921 ஆண்டுகளில் இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1881 பிறப்புகள்
பகுப்பு:1952 இறப்புகள்
பகுப்பு:லன்காசையர் துடுப்பாட்டக்காரர்கள்
பிர்தௌஸ் (சிற்றிதழ்)

**பிர்தௌஸ்** இந்தியா காரைக்காலிலிருந்து வெளிவந்த ஒரு மாத இதழாகும்.

## ஆசிரியர்
* காரை முபாரக். 

## பொருள்
'பிர்தௌஸ்' என்றால் 'சுவர்க்கம்' என்று பொருள்படும்.

## உள்ளடக்கம்
இந்தியா முஸ்லிம் எழுத்தாளர்களின் ஆக்கங்களைத் தாங்கி இவ்விதழ் வெளிவந்துள்ளது. கவிதைகள், கட்டுரைகள், கதைகள், ஆய்வுக் கட்டுரைகள், இஸ்லாமிய கொள்கை விளக்கக் கட்டுரைகள், வினா விடைகள், வாசகர் பக்கம், இஸ்லாமிய உலக செய்தி ஆய்வுகள் என்பன இதில் உள்வாங்கப்பட்டிருந்தன. 
பகுப்பு:இந்தியத்  தமிழ் இதழ்கள்
ஆறாம் பெனடிக்ட் (திருத்தந்தை)

**திருத்தந்தை ஆறாம் பெனடிக்ட்** (இறப்பு: ஜூன் 974) ஜனவரி 19, 973 முதல் ஜூன் 974 வரை திருத்தந்தையாக இருந்தவர்.

உரோமையில் பிறந்த இவர், ஹில்டிபிராண்டின் மகனாவார். இவர் பேரரசன் முதலாம் ஒட்டோவின் (Otto I) துணையால் திருத்தந்தையாக ஜனவரி 19, 973-இல் தேர்வானார். இவர் தனது ஆட்சியில், பல துறவற மடங்களுக்கு இருத்த உரிமைகளை நிலைநாட்டினார். பேரரசன் முதலாம் ஒட்டோவின் மரணத்திற்கு பின், உரோமை நகர மக்கள் இவரை கைதுசெய்து புனித ஆஞ்சலோ கோட்டையில் (Castel Sant'Angelo) அடைத்தனர். இரண்டு மாதத்திற்குள்ளாக முதலாம் கிறசென்டுஸின் (Crescentius I) ஆணைப்படி கழுத்து நெரித்துக் கொல்லப்பட்டார்.

## வெளி இணைப்புகள்
*
*Encyclopædia Britannica

## மேற்கோள்கள்
*9th edition (1880s) of the Encyclopædia Britannica

பகுப்பு:974 இறப்புகள்
பகுப்பு:திருத்தந்தையர்கள்
பகுப்பு:இத்தாலியர்
பகுப்பு:கொலை செய்யப்பட்ட அரசுத் தலைவர்கள்
பகுப்பு:கொலை செய்யப்பட்ட இத்தாலியர்
பகுப்பு:இத்தாலிய திருத்தந்தையர்கள்
புதிய ஒளி (சிற்றிதழ்)

**புதிய ஒளி** இந்தியா மதுரையிலிருந்து 1970ம் ஆண்டில் மாதமிரு முறை வெளிவந்த ஒரு இதழாகும்.

## ஆசிரியர்
* கோடை சாகுல் ஹமீது

## உள்ளடக்கம்
இவ்விதழில் இலக்கிய ஆக்கங்கள், கட்டுரைகள், கவிதைகள், சிறுகதைகள், வாசகர் பக்கம், கேள்வி பதில் ஆகியன இடம்பெற்றிருந்தன.

பகுப்பு:இந்தியத்  தமிழ் இதழ்கள்
புதுப்பாதை (சிற்றிதழ்)

**புதுப்பாதை** இலங்கை கொழும்பிலிருந்து 1964ம் ஆண்டில் வெளிவந்த ஒரு மாத இதழாகும்.

## ஆசிரியர்
* அமானுல்லா 

## உள்ளடக்கம்
இலக்கிய ஆய்வுக் கட்டுரைகள், கவிதைகள், சிறுகதைகள், வாசகர் அரங்கம், வினாவிடை போன்றன உள்வாங்கப்பட்டிருந்தன.

பகுப்பு:இந்தியத்  தமிழ் இதழ்கள்
தமிழ்நாடு சட்டப்பேரவை எதிர்க்கட்சித் தலைவர்

தமிழ்நாடு சட்டப்பேரவைக்கு நடைபெறும் தேர்தலில் ஆளுங்கட்சிக்கு அடுத்த நிலையில் அதிகத் தொகுதிகளில் வெற்றி பெறும் கட்சி பிரதான எதிர்க்கட்சி என்கிற தகுதியைப் பெறுகிறது. இத்தகுதியைப் பெற அந்தக் கட்சி குறைந்தது 24 தொகுதிகளிலாவது வெற்றி பெற்றிருக்க வேண்டும்.

பிரதான எதிர்க்கட்சியின் பேரவைக்குழுத் தலைவர் தமிழ்நாடு சட்டப்பேரவையினால் அங்கீகரிக்கப்பட்ட **தமிழ்நாடு சட்டப்பேரவை எதிர்க்கட்சித் தலைவர்** என்று அழைக்கப்படுகிறார். தமிழ்நாடு அரசின் சட்டப்பேரவைத் துணைத்தலைவருக்குரிய தகுதியை எதிர்க்கட்சித் தலைவராக உள்ளவர் பெறுகிறார்.

தற்போது (2021 முதல்) சட்டமன்றத் எதிர்க்கட்சித் தலைவராக, எடப்பாடி க. பழனிசாமி உள்ளார்.

## மேற்கோள்கள்

பகுப்பு:தமிழக அரசியல்
பகுப்பு:தமிழ்நாடு அரசு
புதுவை மலர் (சிற்றிதழ்)

**புதுவை மலர்** இலங்கை கொழும்பிலிருந்து 1972ம் ஆண்டில் வெளிவந்த ஒரு மாத இதழாகும்.

## ஆசிரியர்
* ஐ. ஏ. சமத்

## உள்ளடக்கம்
இலங்கை முஸ்லிம் எழுத்தாளர்களின் ஆக்கங்களைத் தாங்கி இவ்விதழ் வெளிவந்துள்ளது. கவிதைகள், கட்டுரைகள், கதைகள், ஆய்வுக் கட்டுரைகள், இஸ்லாமிய கொள்கை விளக்கக் கட்டுரைகள், வினாவிடைகள், வாசகர் பக்கம், இஸ்லாமிய உலக செய்தி ஆய்வுகள் என்பன இதில் உள்வாங்கப்பட்டிருந்தன. 

## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன் 
பகுப்பு:இலங்கை இசுலாமியத் தமிழ் இதழ்கள்
பிரியநிலா (சிற்றிதழ்)

**பிரியநிலா** இலங்கை,  கேகாலை  மாவனல்லையிலிருந்து 1985ம் ஆண்டு முதல் வெளிவரும் ஒரு இதழாகும். மாத இதழ் என்ற அறிவிப்புடன் வெளிவந்தாலும் இவ்விதழ் அவ்வப்போது வெளிவந்து கொண்டிருக்கின்றது.

## ஆசிரியர்
* ரம்ஜான் 
இவர் 'உயன்வத்தை ரம்ஜான்' என அறியப்பட்டவர்

## உள்ளடக்கம்
இலக்கிய ஆக்கங்கள், இலக்கிய ஆய்வுக் கட்டுரைகள், கவிதைகள், சிறுகதைகள், வாசகர் பக்கம், வினாவிடை போன்ற பல்சுவை அம்சங்கள் இடம்பெற்றுள்ளன.

## ஆதாரம்
* இலங்கையில் இஸ்லாமிய இதழியல் வரலாறு - புன்னியாமீன் 

பகுப்பு:இலங்கை இசுலாமியத் தமிழ் இதழ்கள்
ஆச்சி மெக்லரன்

**ஆச்சி மெக்லரன்** (*Archie MacLaren*, பிறப்பு: திசம்பர் 1 1871, இறப்பு: நவம்பர் 17 1944),  இங்கிலாந்து அணியின் துடுப்பாட்டக்காரர் ஆவார். இவர் 35 தேர்வுத் துடுப்பாட்டப் போட்டிகளிலும் , 424 முதல்தர துடுப்பாட்டப் போட்டிகளிலும், கலந்து கொண்டுள்ளார். இவர் 1894 - 1909 ஆண்டுகளில்,  இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில், பங்குகொண்டார்.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:1871 பிறப்புகள்
பகுப்பு:1944 இறப்புகள்
பகுப்பு:லன்காசையர் துடுப்பாட்டக்காரர்கள்
பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
பகுப்பு:ஜென்டில்மென் துடுப்பாட்டக்காரர்கள்
பகுப்பு:வடக்கு எதிர் தெற்கு துடுப்பாட்டக்காரர்கள்
முபல்லிக்ஃ (சிற்றிதழ்)

**முபல்லிக்ஃ** இந்தியா நாகூரிலிருந்து 1959ம் ஆண்டில் வெளிவந்த ஒரு மாத இதழாகும்.

## ஆசிரியர்
* மௌலானா முஹம்மத் அப்துல் கபூர். 
இவர் ஜம்மியாத்தே குத்தாமுதீன் சன்மார்க்க சேவைக்குழு நிறுவனரும், துணைத் தலைவருமாவார். 

## பணிக்கூற்று
* சன்மார்க்க சஞ்சிகை

## பொருள்
'முபல்லிக்ஃ' என்றால் 'பிரசாரணி' என்று பொருள்படும்.
## உள்ளடக்கம்
இசுலாமிய ஆய்வுக்கட்டுரைகள், கொள்கை விளக்கக் கட்டுரைகள், திருக்குர்ஆன் விளக்கவுரைகள் ஆகியன இடம்பெற்றிருந்தன. 
பகுப்பு:இந்தியத்  தமிழ் இதழ்கள்
வலம்புரி (இதழ்)

**வலம்புரி** 1970 களில் வெளிவந்த தமிழ் மாதாந்த சிற்றிதழ் ஆகும். இதன் ஆசிரியர் இறைக்குருவனார் ஆவார். இது தெளிதமிழ் வளர்க்க முன்னோடிகளின் அடிச்சுவட்டில் படைப்பாக்கங்களின் வழியாகக் கருத்துக்களை வெளியிட்டது.

பகுப்பு:நின்று போன தமிழ் இதழ்கள்
சாந்தி (இதழ்)

**சாந்தி  ** 1980 களில் வெளிவந்த தமிழ்  மாதாந்த சிற்றிதழ் ஆகும்.  இதன் ஆசிரியர்  எஸ்.ஏ.முருகானந்தம் ஆவார்.  இது  அரசியல் கருத்துக்களைக் கலை இலக்கிய நுட்பத்தின் வெளியிட்டது.  
## உசாத்துணைகள்
* நாள் ஒரு நூல்

பகுப்பு: நின்று போன தமிழ் இதழ்கள்
முள்ளிலவு

**முள்ளிலவ மரம்** (*Bombax ceiba*), (*Bombax malabaricum*) என்ற தாவரவியற் பெயராலும் அறியப்படுகின்றது. இது வெப்பவலயத்துக்குரிய ஒரு மரமாகும். இதற்கு முள்ளிலவு என்பது தற்காலத்தியப் பெயராகும். இதற்கு சங்க இலக்கியத்தில் செந்நிற பூக்களையுடைய இலவமரம் எனக்குறிப்பிடப்பட்டுள்ளது. இதனை “ஈங்கை இலவம் தூங்கு இணர்க்கொன்றை” என குறிஞ்சிப் பாட்டிலும், “களிறு புலம் உரிஞ்சிய கருங்கால் இலவம்” என அகநானூற்றிலும் வரும் அடிகளால் அறியலாம்.

## குறிப்பு
* இதனைப் பஞ்சுமரம் எனவும் அழைப்பதுண்டு. இம்மரம் நீண்டு கிளைகளைக் கொண்டு வளர்வன.
* இதனுள் முட்கள் காணப்படும். அவை தடித்தும் மொட்டுக்கள் போலவும் காட்சியளிக்கும்.
* இம்மரத்தில் செந்நிறப் பூக்கள் பூக்கும்.

## பயன்கள்
இதன் இலை, பூ, விதை, பட்டை, கோந்து, பஞ்சு, வேர் மருத்துவத்துக்குப் பயன்படுகின்றன. இம்மரத்தினால் நீர்க்கடுப்பு, நீர் எரிவு, வெள்ளைப்பாடு இவை விலகும். விந்துவும், அணுக்களும் பலப்படும்.  

## மேற்கோள்

## இவற்றையும் பார்க்கவும்

* மரங்கள் பட்டியல்

பகுப்பு:மரங்கள்
பகுப்பு:மெய்யிருவித்திலையிகள்
காஞ்சி (இதழ்)

**காஞ்சி  ** 1960 களில் வெளிவந்த தமிழ்  வார சிற்றிதழ் ஆகும்.  இதன் ஆசிரியர்  கா. ந. அண்ணாதுரை ஆவார்.  இது  துணுக்குச் செய்திகளையும் நாட்டு நடப்புகளையும் அரசியல் போக்குகளையும் இலக்கியத் தொடரையும்  வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:நின்று போன தமிழ் இதழ்கள்
நெய்தல் (இதழ்)

**நெய்தல்  ** 1970 களில் வெளிவந்த தமிழ்  மாதாந்த சிற்றிதழ் ஆகும்.  இதன் ஆசிரியர் த. மன்றவாணன் ஆவார்.  இது  தனித் தமிழ்ச் செய்திகளை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.
## உசாத்துணைகள்
* நாள் ஒரு நூல்

பகுப்பு:நின்று போன தமிழ் இதழ்கள்
பகுப்பு:1970 களில் வெளிவந்த தமிழ் இதழ்கள்
முல்லைச்சரம் (இதழ்)

**முல்லைச்சரம்  ** 1970-களில் வெளிவந்த தமிழ்  மாதாந்த சிற்றிதழ் ஆகும்.  இதன் ஆசிரியர்  பொன்னடியான் ஆவார்.  இது  மரபுக் கவிதைகளின் தொகுப்புகளை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:தமிழ்நாட்டுத் தமிழ் இதழ்கள்
இதழ்கள்
பகுப்பு:இதழ்கள்
பகுப்பு:தமிழ்நாட்டுச் சிற்றிதழ்கள்
தமிழ் (இதழ்)

**தமிழ்  ** 1910 களில் தமிழ்நாட்டில் இருந்து வெளிவந்த தமிழ் மாதாந்த சிற்றிதழ் ஆகும்.

## ஆசிரியர்
இதன் ஆசிரியர் அ. சிவபிரகாசம் ஆவார்.

## உள்ளடக்கம்
இது  கல்வி அறிவு ஒழுக்கங்களையும் பயன்தரும் இனிய விசயங்களையும் வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* தமிழ்

பகுப்பு:நின்று போன தமிழ் இதழ்கள்
பகுப்பு:1910 களில் வெளிவந்த தமிழ் இதழ்கள்
பரிமாணம் (இதழ்)

**பரிமாணம்** 1990 களில் வெளிவந்த தமிழ்  மாதாந்த சிற்றிதழ் ஆகும்.  இதன் ஆசிரியர்  க. நவம் ஆவார்.  இது  புலம் பெயர்ந்த மக்களின் வாழ்வு முறை மற்றும் செறிவான படைப்பாக்களையும் வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:தமிழ் வாழ்வியல் இதழ்கள்
பகுப்பு:கனேடியத் தமிழ் இதழ்கள்
பகுப்பு:1990 களில் வெளிவந்த தமிழ் இதழ்கள்
சுடர் (இதழ்)

**சுடர்** 1970களில் இலங்கையில் இருந்து  மாதாந்தம் வெளிவந்த தமிழ் மாத இதழ் ஆகும். இதன் ஆசிரியர் கோவை மகேசன் ஆவார். இது  புதிய சமுதாயச் சிந்தனைகளோடு ஈர்ப்புடைய படைப்புகளையும் வெளியிட்டது.  இந்த இதழ்களில் சில நூலகம் திட்டத்திலும், தமிழம் நாள் ஒரு நூல் திட்டத்லுல் எண்ணிம வடிவில் பாதுகாக்கப்பட்டுள்ளன.

பகுப்பு:1970 களில் வெளிவந்த தமிழ் இதழ்கள்
பகுப்பு:ஈழத்து சஞ்சிகைகள்
விவேகி (இதழ்)

**விவேகி** 1970களில் இலங்கையில் இருந்து மாதாந்தம் வெளிவந்த தமிழ் சிற்றிதழ் ஆகும். இதன் ஆசிரியர் செம்பியன் செல்வன். இது தரமான இலக்கியபடைப்புக்களை வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:ஈழத்து சஞ்சிகைகள்
பகுப்பு:1970 களில் வெளிவந்த தமிழ் இதழ்கள்
பகுப்பு:கலை இலக்கிய தமிழ் இதழ்கள்
ஏன் (இதழ்)

**ஏன்** 1970 களில்  இந்தியாவில் இருந்து  மாதாந்தம் இலவசமாக வெளிவந்த தமிழ் சிற்றிதழ் ஆகும்.  இதன் ஆசிரியர்  ஆசிரியர் குழு ஆவார்.  இது  ஒடுக்கப்படுகிற மக்களுக்கான படைப்புக்களை வெளியிட்டது.  இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:கலை இலக்கிய தமிழ் இதழ்கள்
பகுப்பு:இந்தியத் தமிழ் இதழ்கள்
பகுப்பு:1970 களில் வெளிவந்த தமிழ் இதழ்கள்
அறிவு (இதழ்)

**அறிவு** 1980 களில்  இலங்கையில் இருந்து  மாதாந்தம் வெளிவந்த தமிழ் சிற்றிதழ் ஆகும்.  இதன் ஆசிரியர்  ஜெ. ஜெயமயூரகன் ஆவார்.  இது  மாணவர்களுக்கான இலக்கியம் பொது அறிவு பாடநூல் எனப் பல்வேறு அறிவுச் செய்திகளை திருகோணமலையிலிருந்து வெளியிட்டது. இந்த இதழ்களில் சில தமிழம் நாள் ஒரு நூல் திட்டத்தில் எண்ணிம வடிவில் பாதுகாக்கப்பட்டுள்ளன.

## உசாத்துணைகள்
* நாள் ஒரு நூல்

பகுப்பு:மாணவர்களுக்கான தமிழ் இதழ்கள்
பகுப்பு:1980 களில் வெளிவந்த தமிழ் இதழ்கள்
பகுப்பு:ஈழத்து சஞ்சிகைகள்